OpenLLM-France/wikimedia huggingface dataset:
# Green River (Wyoming)

Green River és una ciutat i seu del Comtat de Sweetwater a l'estat de Wyoming dels Estats Units d'Amèrica.

## Demografia

Segons el cens dels Estats Units del 2000 Green River tenia 11.808 habitants, tenia 11.808 habitants, 4.177 habitatges, i 3.212 famílies. La densitat de població era de 332,5 habitants/km².
Dels 4.177 habitatges en un 42,5% hi vivien nens de menys de 18 anys, en un 64,4% hi vivien parelles casades, en un 8,4% dones solteres, i en un 23,1% no eren unitats familiars. En el 19,3% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,1% tenia menys de 18 anys, un 8,8% entre 18 i 24, un 28,9% entre 25 i 44, un 24,8% de 45 a 60 i un 6,5% 65 anys o més.
L'edat mediana era de 34 anys. Per cada 100 dones de 18 o més anys hi havia 100,7 homes.
La renda mediana per habitatge era de 53.164 $ i la renda mediana per família de 59.100 $. Els homes tenien una renda mediana de 51.418 $ mentre que les dones 24.306 $. La renda per capita de la població era de 20.398 $. Entorn del 3,1% de les famílies i el 4,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Green River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Green River». American Fact Finder. Oficina del Cens dels Estats Units, 12-01-2010.
# Murray (Kentucky)

Murray és una població dels Estats Units a l'estat de Kentucky. Segons el cens del 2008 tenia 16.557 habitants.

## Demografia

Segons el cens del 2000, Murray tenia 14.950 habitants, 6.004 habitatges, i 2.869 famílies. La densitat de població era de 595,1 habitants/km².
Dels 6.004 habitatges en un 19,5% hi vivien nens de menys de 18 anys, en un 35,6% hi vivien parelles casades, en un 9,5% dones solteres, i en un 52,2% no eren unitats familiars. En el 39,1% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,7.
Per edats la població es repartia de la següent manera: un 13,6% tenia menys de 18 anys, un 33,7% entre 18 i 24, un 20,7% entre 25 i 44, un 16% de 45 a 60 i un 16% 65 anys o més.
L'edat mediana era de 26 anys. Per cada 100 dones de 18 o més anys hi havia 83,8 homes.
La renda mediana per habitatge era de 25.647$ i la renda mediana per família de 41.331$. Els homes tenien una renda mediana de 30.266$ mentre que les dones 22.294$. La renda per capita de la població era de 15.389$. Entorn de l'11,2% de les famílies i el 22,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murray». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Murray». American Fact Finder. Oficina del Cens dels Estats Units, 12-01-2010.
# Matilde Segarra Gil

Matilde Segarra Gil (Castelló de la Plana 2 de juny de 1889 - València 18 d'octubre de 1966) va ser una pintora valenciana.

## Biografia

Nascuda a Castelló el 2 de juny de 1889, Matilde Segarra estudià a l'escola de Les Aules i després va assistir a l'acadèmia del pintor Vicent Castell al carrer de l'Empedrat de Castelló des de 1902, on anaven les joves de bona família, i on va aprendre a pintar del natural a més de coincidir amb pintors com Rafael Sanchis Yago, Francisco Pérez Dolz i Joan Baptista Porcar, que li va modelar un bust que es conserva al Museu Provincial de Castelló. La vàlua de Matilde Segarra és reconeguda en algunes revistes de l'època i per Carles Sarthou Carreres, tot i que a principis del segle XX no era gens comú valorar l'obra artística de les dones. Entre les companyes pintores destaquem l'admiració que Carmen Palau Benlliure (1909) manifestava cap a les seues pintures.
Els temes reproduïts en la pintura de Matilde Segarra responen als tòpics de l'època: flors, naturalesa morta, paisatge i retrat normalment realitzats amb aquarel·la i pastel. Quan es casa el 1917 va amainar la seua tasca pictòrica a causa del model patriarcal que l'obligava a atendre les feines de la llar, però el 1940 reprén la dedicació als pinzells.
La seua obra es conserva repartida entre familiars, com Josep Antoni Pradells, i amics com la família Huguet de València o la d'Hipòlito Fabra Noguera, fill de la pintora Carmen Noguera. Altres obres van ser donades per les seues filles Matilde Salvador i Segarra, compositora, i Josefina Salvador Segarra, violinista, a l'Ajuntament de Castelló i a la Diputació de Castelló. A més d'utilitzar el llenç com a suport de les seues obres, Matilde Segarra pintava també en petit format sobre utensilis com platets o tacetes, tret característic i diferencial de la pintura femenina respecte a la dels homes. És de les poques alumnes que a més de còpies pintava del natural i destaca especialment per la seua habilitat en la pintura de temes florals.

## Referències

* ↑ «Matilde Salvador Segarra». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).

## Bibliografia

* Samblás Arroyo, Herminia. Pintoras en Castellón 1900-1936. Castelló: Diputació de Castelló, 2003.
# Reacció (física)

En enginyeria estructural i enginyeria mecànica, una reacció és una força de subjecció d'un element resistent a terra o un altre element de grans dimensions que serveix de suport a l'element resistent. En sentit general a vegades es parla de moments d'encastament o moments reacció, en el cas d'enllaços que a més impedeixen el gir d'algunes seccions d'unió.

## Mètodes de càlcul de reaccions

El càlcul de reaccions implica calcular un nombre de paràmetres (forces o moments) és superior o igual al nombre de graus de llibertat eliminen les unions amb l'exterior d'una estructura o mecanisme.
Si el nombre de reaccions incògnita és inferior a tres l'element resistent és considerat un mecanisme i requereix en general un càlcul dinàmic per determinar completament les reaccions. Si el nombre de reaccions incògnita és igual a tres, es tracta d'una estructura externament isostàtica i les equacions de l'estàtica són suficients per determinar les reaccions. Quan el nombre de reaccions és superior a tres, es tracta d'una estructura hiperestàtica i és necessari considerar la seva rigidesa per poder determinar completament les reaccions. En aquest últim cas existeixen diversos mètodes per determinar-les:
* Teoremes de Castigliano.
* Teoremes de Mohr o Fórmules de Navier-Bresse.
* Teorema dels tres moments.
* Mètode matricial de la rigidesa.
* Mètode dels elements finits.

## Condició d'equilibri

Donat un sòlid una condició necessària perquè aquest sòlid estigui en equilibri mecànic és que la suma de reaccions i el moment resultant d'aquestes reaccions sigui zero:
   $\sum _{i=1}^{n}{\vec {F}}_{i}=0,\qquad \sum _{i=1}^{n}{\vec {r}}_{i}\times {\vec {F}}_{i}+\sum _{j=1}^{m}{\vec {M}}_{j}=0,$
Si el sòlid és indeformable la condició, a més de necessària, és suficient. Tanmateix, per certs sòlids deformables, la condició que la suma de força i moments s'anul·li pot no ser suficient. En aquell últim cas a més cal satisfer localment les equacions diferencials d'equilibri:
   ${\begin{cases}{\cfrac {\partial \sigma _{xx}}{\partial x}}+{\cfrac {\partial \sigma _{xy}}{\partial y}}+{\cfrac {\partial \sigma _{xz}}{\partial z}}+b_{x}=0\\{\cfrac {\partial \sigma _{yx}}{\partial x}}+{\cfrac {\partial \sigma _{yy}}{\partial y}}+{\cfrac {\partial \sigma _{yz}}{\partial z}}+b_{y}=0\\{\cfrac {\partial \sigma _{zx}}{\partial x}}+{\cfrac {\partial \sigma _{zy}}{\partial y}}+{\cfrac {\partial \sigma _{zz}}{\partial z}}+b_{z}=0\end{cases}}$
On:
    $\sigma _{ij}\,$ denoten les components del tensor de tensions.
    $b_{i}\,$ és la força per unitat de volum actuant a cada punt del sòlid.
Les condicions anteriors també són aplicables a un fluid i per la majoria de fluids admeten les equacions anteriors són equivalents a una forma més simple.

## Referències

* Marion i Thornton, Classical Dynamics of Particles and Systems. 4a edició, Harcourt Brace & Company (1995). (anglès)
# Andrònic Comnè

Andrònic Comnè és el nom dels següents personatges:
* Andrònic Comnè (fill d'Aleix I) (1091–1130/31), príncep romà d'Orient
* Andrònic Comnè (fill de Joan II) (ca. 1108-1142), príncep romà d'Orient
* Andrònic I Comnè (ca. 1118-1185), emperador romà d'Orient
* Andrònic II Gran Comnè (mort el 1266), emperador de Trebisonda
* Andrònic III Gran Comnè (mort el 1332), emperador de Trebisonda
# South Henderson

South Henderson és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 1.220 habitants.

## Demografia

Segons el cens del 2000, South Henderson tenia 1.220 habitants, 452 habitatges i 321 famílies. La densitat de població era de 242,8 habitants per km².
Dels 452 habitatges en un 31% hi vivien nens de menys de 18 anys, en un 40,3% hi vivien parelles casades, en un 24,1% dones solteres, i en un 28,8% no eren unitats familiars. En el 24,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,18.
Per edats la població es repartia de la següent manera: un 26,7% tenia menys de 18 anys, un 10,8% entre 18 i 24, un 27,1% entre 25 i 44, un 22,5% de 45 a 60 i un 12,9% 65 anys o més.
L'edat mediana era de 34 anys. Per cada 100 dones de 18 o més anys hi havia 83,2 homes.
La renda mediana per habitatge era de 26.008 $ i la renda mediana per família de 36.389 $. Els homes tenien una renda mediana de 26.563 $ mentre que les dones 20.395 $. La renda per capita de la població era de 15.221 $. Entorn del 6,3% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Henderson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- South Henderson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Gregori d'Agrigent

Gregori d'Agrigent és el nom dels següents personatges:
* Gregori I d'Agrigent, bisbe al segle III
* Gregori II d'Agrigent, bisbe als segles VI-VII
# Karná

Karná és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1543.
# Govern de Catalunya 2010

«Govern de Catalunya 2010» té aquests significats:
* Govern de Catalunya 2006-2010
* Govern de Catalunya 2010-2012
# Montferrer (Montferrer i Castellbò)

* Aquest article tracta sobre el municipi de l'Alt Urgell. Vegeu-ne altres significats a «Montferrer».
Montferrer, o Montferrer de Segre, és un poble nucli principal del municipi de Montferrer i Castellbò, a l'Alt Urgell. El poble antic és emplaçat dalt d'un serrat arran del riu Segre, continuació del serrat de Castellciutat, a 735 metres d'altitud.
Havia estat municipi independent, el 1857 aquest va ser incorporat al municipi d'Aravell, juntament amb el de Bellestar, passant-se a denominar Aravell i Ballestá. El 1970 quan s'incorpora Castellbò al d'Aravell es va canviar la denominació a Montferrer i Castellbò, sent-ne Montferrer el cap municipal.
Hi hagué, ací, l'antic castell de Montferrer. L'església parroquial de Sant Vicenç de Montferrer també és en aquest lloc. Rectangular, té un alt campanar de torre. La majoria de cases d'aquest sector són construïdes de pedra i amb teulats de llicorella. Al peu del serrat, prop de la carretera, s'han construït a partir del decenni dels seixanta algunes cases noves i també restaurants. El 1991 hi havia 295 habitants, 247 el 1970 i 223 el 1960.
A la part del serrat més propera a Castellciutat començà el 1975 la construcció d'una urbanització el Balcó del Pirineu.
Quant a les festes, Montferrer celebra la seva festa major el penúltim diumenge d'agost, bé que les celebracions duren 3 dies (dissabte, diumenge i dilluns). Altres festes del municipi són la Festa Vella, que se celebra el quart diumenge de setembre, la festa de Sant Vicenç (el 22 de gener), que només se celebra quan s'escau en diari, i la festa de Sant Josep (19 de març), que es commemora amb una missa i de vegades també amb actes festius. Fins al 1994 s'havia celebrat una representació de teatre la vigília de Reis.

## Vegeu també

* Farinera de la Trobada, també coneguda com l'antiga farinera de Montferrer.

## Referències

* ↑ «Alteraciones de los municipios en los Censos de Población desde 1842: Arabell». Instituto Nacional de Estadística. [Consulta: 25 maig 2012].
* ↑ GGCC, Montferrer i Castellbò: Arxivat 2021-06-08 a Wayback Machine. El poble de Montferrer de Segre.
# Apobrata

Apobrata scutila és una espècie d'aranya araneomorfa de la subfamilia Erigoninae, dins de la família Linyphiidae. És l'únic membre del gènere monotípic Apobrata.
Fou descrita per primera vegada per J. A. Miller l'any 2004,

## Descripció

Té una grandària d'1.63 mm els mascles i 2.25 mm les femelles.

## Distribució

És un endemisme de les Filipines.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ «The genus Brattia beyond South America (Araneae, Linyphiidae).» (en anglès). Journal of Arachnology, 32, 2004. DOI: 10.1636/H03-65 [Consulta: 2 maig 2024].
* ↑ «The genus Brattia beyond South America (Araneae, Linyphiidae)». Arxivat de l'original el 24 de setembre 2010. [Consulta: 5 novembre 2011].
* ↑ «Gen. Apobrata Miller, 2004». . Natural History Museum Bern, 2019. DOI: 10.24436/2.

## Enllaços externs

* a ION
# Hegemó d'Atenes

Hegemó （en llatí Hegemon, en grec antic Ἡγήμων) fou un orador atenenc del temps de Demòstenes i un dels que van ser subornats pel rei Filip II de Macedònia per sonar suport al Regne de Macedònia.
Aristogíton el va acusar i finalment va compartir la sort de Foció i va ser condemnat a mort. Segons Sirià era un d'aquells oradors que van aconseguir un bon nivell d'oratòria només per la pràctica, sense haver estudiat retòrica. En parla en el mateix sentit Eli Harpocratió.

## Referències

* ↑ 2.Hegemon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 366
# Google Workspace

Google Workspace (anteriorment G Suite, Google Apps for Work i Google Apps for Your Domain) és un servei de Google que proporciona de manera independent les versions personalitzades de diversos productes de Google amb un nom de domini personalitzat pel client. Compta amb diverses aplicacions Web amb funcions similars als paquets ofimàtics tradicionals: Gmail, Google Groups, Google Calendar, Google Talk, Google Docs, Google Drive i Google Sites. Va ser la visió de Rajen Seth, un empleat de Google que més tard va desenvolupar Chromebooks.

## Descripció

Google Apps és gratuït i ofereix la mateixa quantitat d'emmagatzematge com en els comptes particulars de Gmail. Google Apps for Work està destinat a empreses i ofereix més emmagatzematge de correu electrònic. Està disponible per una quota anual/compte d'usuari. Google Apps per a sectors educatiu i per associacions sense ànim de lucre són gratuïts i tenen la mateixa capacitat d'emmagatzematge que les edicions per empreses. A banda de les aplicacions compartides (calendari, documents, etc.), hi ha Google Apps Marketplace, que és una botiga virtual per als usuaris de Google Apps. Conté diverses aplicacions, tant gratuïtes com de pagament, que es poden instal·lar per poder personalitzar l'experiència de l'usuari amb Google Apps.

## Google Apps for Work

És un servei de Google que proporciona diversos productes de Google amb un nom de domini personalitzat pel client. Compta amb diverses aplicacions web amb funcions similars a les suites ofimàtiques tradicionals, incloent Gmail, Hangouts, Calendar, Drive, Docs, Sheets, Slides, Groups, News, Play, Sites i Vault. Va ser la creació de Rajen Sheth, un empleat de Google que posteriorment va desenvolupar els Chromebooks.
Google Apps for Work és gratis per 30 dies i després té un cost de 4 € per compte d'usuari al mes, o 40 € per usuari a l'any. Google Apps for Education i Google Apps per a organitzacions sense finalitats de lucre són gratuïtes i ofereixen la mateixa quantitat d'emmagatzematge que els comptes de Google Apps for Work. A més de les apps compartides (Calendar, Docs, etc.), Google ofereix Google Apps Marketplace, una tenda d'apps per als usuaris de Google Apps. Conté diverses aplicacions, tant gratuïtes com de pagament, que poden ser instal·lades per personalitzar l'experiència de Google Apps for Work per a l'usuari. Hi ha una versió de per provar 14 dies de G Suite Gratis l'eina i si la vols comprar també hi ha codis promocionals de G Suite amb els que pots obtenir un descompte el primer any.

## Referències

* ↑ Metz, Cade «Artículo en Wired». Wired, 07-10-2011 [Consulta: 7 octubre 2011].
* ↑ Google. «Comparar las ediciones de Gmail». Google, 01-01-2012. [Consulta: 1r gener 2012].
* ↑ Google Apps Marketplace.

## Vegeu també

* Google Workspace Marketplace

## Enllaços externs

* Lloc web oficial
* Lloc web d'aprenentatge
# Karneid

Karneid (italià Cornedo all'Isarco) és un municipi italià, dins de la província autònoma de Tirol del Sud. És un dels municipis del districte i de Salten-Schlern. L'any 2007 tenia 3.111 habitants. Comprèn les fraccions de Blumau (Prato all'Isarco), Breien (Briè), Kardaun (Cardano), Steinegg (Collepietra), i Gummer (San Valentino in Campo). Limita amb els municipis de Bolzano (Bozen), Völs am Schlern (Fiè allo Sciliar), Welschnofen (Nova Levante), Deutschnofen (Nova Ponente), Ritten (Renon), i Tiers (Tires).

## Situació lingüística

| Pertinença lingüística (cens 2001) | 87,27% alemany |
| Pertinença lingüística (cens 2001) | 12,38% italià |
| Pertinença lingüística (cens 2001) | 0,34% ladí |

## Administració

Llista d'alcaldes :
| Període | Identitat | Partit |
| 2004- | Albin Kofler | SVP |
# Montferrièr de Les

Montferrier de Les (en francès Montferrier-sur-Lez) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Maurolicus imperatorius

Maurolicus imperatorius és una espècie de peix pertanyent a la família dels esternoptíquids.

## Descripció

* Fa 5,1 cm de llargària màxima.
* Nombre de vèrtebres: 32-34.

## Hàbitat

És un peix marí i batipelàgic que viu entre 0-400 m de fondària.

## Distribució geogràfica

Es troba al Pacífic nord: Hawaii.

## Costums

És bentopelàgic.

## Observacions

És inofensiu per als humans.

## Referències

* ↑ Cocco A., 1838. Su di alcuni salmonidi del mare di Messina. Nuovi Ann. Sci. Nat. Bologna Anno 1 Tomo 2 (fasc. 9). 161-194.
* ↑ uBio (anglès)
* ↑ Parin, N. V. & Kobyliansky, S. G., 1993. Review of the genus Maurolicus (Sternoptychidae, Stomiiformes), with re-establishing validity of five species considered junior synonyms of Maurolicus muelleri and descriptions of nine new species. Trudy Instituta okeanologii im. P.P. Shirshova = Transactions of the P.P. Shirshov Institute of Oceanology v. 128: 69-107.
* ↑ The Taxonomicon (anglès)
* 1 2 3 4 FishBase (anglès)
* ↑ Parin, N.V. i S.G. Kobyliansky, 1996. Diagnoses and distribution of fifteen species recognized in genus Maurolicus Cocco (Sternoptychidae, Stomiiformes) with a key to their identification. Cybium 20(2):185-195.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Sassa, C., K. Kawaguchi, T. Kinoshita i C. Watanabe, 2002. Assemblages of vertical migratory mesopelagic fish in the transitional region of the western North Pacific Fish. Oceanogr. 11(4):193-204.
* ↑ Mundy, B.C., 2005.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Rectoria (la Pobla de Claramunt)

La Rectoria és una obra de la Pobla de Claramunt (Anoia) inclosa a l'Inventari del Patrimoni Arquitectònic de Catalunya.

## Descripció

Construïda en desnivell contemporàniament a l'actual es església parroquial que és de la mateixa època. El sostre és a una vessant, de teules i l'edifici de pedra, amb entrada per portal adovellat. L'altre cantó d'edifici dona al C/Major on la rectoria té una alta entrada al costat d'una botiga de queviures on es conserven els arcs gòtics de la capella de la Santíssima Trinitat. (Aquesta botiga és propietat del Bisbat i comparteix el mateix edifici de la rectoria).

## Referències

* ↑ «Rectoria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2018].
# Apol·linar d'Alexandria

Apol·linar d'Alexandria va ser patriarca d'Alexandria per l'Església ortodoxa Grega de l'any 551 al 569.
Era el comandant de la ciutat, i va ser nomenat patriarca per Justinià I. Va exercir la seva autoritat amb crueltat, i es va enfrontar amb l'Església Copta, que es va girar contra ell. L'any 553 va participar en el Cinquè Concili Ecumènic.

## Referències

* ↑ «Apollinarius (551-569)». Previous patriarchs. Patriarchate of Alexandria. [Consulta: 5 setembre 2023].
# Silvia Limones Costa

Silvia Limones Costa (Eivissa, 27 d'abril de 1978) és una política balear, diputada al Parlament de les Illes Balears en la IX legislatura.
És llicenciada en geologia i una enamorada del flamenc. Militant del PSIB-PSOE, fou elegida regidora de l'ajuntament de Sant Antoni de Portmany a les eleccions municipals espanyoles de 2007 i 2011. Endemés, de 2007 a 2011 fou delegada a Eivissa de Ports de les Illes Balears.
Fou elegida diputada per Eivissa a les eleccions al Parlament de les Illes Balears de 2015. És secretària de la Comissió de Medi Ambient i Ordenació Territorial del Parlament Balear.
A l'any 2015 va rebre, mentre tenia lloc el debat del projecte de pressupostos del 2016, la notícia de que havia guanyat el segon premi de la loteria de Nadal.

## Referències

* ↑ Silvia Limones al web del PSIB-PSOE
* ↑ Se agrava relación entre el Ayuntamiento de Sant Antoni y Autoridad Portuaria, ABC, 31 de març de 2010
* ↑ Los 59 diputados que formarán el Parlament
* ↑ «Fitxa del Parlament Balear». Arxivat de l'original el 2015-09-23. [Consulta: 22 setembre 2015].
# Sergio Celebrowski

Sergio Celebrowski o Sergio Celebrowsky (Badalona, 25 d'agost de 1926 - Carcassona, 9 de juny de 2007) va ser un ciclista català que fou professional entre 1948 i 1957. En el seu palmarès destaca una victòria d'etapa a la Volta a Catalunya del 1951. El 23 d'octubre de 1970 es nacionalitzà francès.

## Palmarès

* 1949
** Campió d'Espanya en ruta, categoria independents
* 1951
** Vencedor d'una etapa a la Volta a Catalunya

## Referències

* ↑ «Sergio CELEBROWSKI». museociclismo.it. [Consulta: 30 març 2013].

## Enllaços externs

* Fitxa a cyclebase.nl
* Fitxa a sitiodeciclismo.net
# Karo

«Karo» té aquests significats:
* Karo (Etiòpia), població etíop
* Karo del Nord, riu de Jharkhand afluent del Koel del Sud neix al districte de Lohagarda
* Karo del Sud, riu del Jhakhand que neix a la comarca de Gangpur
# Govern de Catalunya 1999

«Govern de Catalunya 1999» té aquests significats:
* Govern de Catalunya 1995-1999
* Govern de Catalunya 1999-2003